Digitaaldokument

Digitaaldokument ehk elektrooniline dokumentTerminoloogia sõnastik, Dokumendihaldurite Ühing, vaadatud 11.04.2018 ehk e-dokument on elektrooniliste seadmete abil loodud ning andmekandjale talletatud dokument, mida saab erinevalt paber- või analoogkandjal olevast dokumendist jaotada kolmeks iseseisvaks osaks:Digitaaldokument, term.eki.ee, Viimane muudatus 05.03.2012
 bitijada andmekandjal;
 vorming, mis moodustub bitijada esitus-, struktureerimis- ja paigutusviisist;
 teave, millel on teabe- ja tõestusväärtus: sisu tõestab fakte ja tegevust; kontekst seostab dokumenti looja tegevuse, asjaajamistoimingute, metaandmete ning teiste dokumentidega.

eIDASe järgi on e-dokument mis tahes elektroonilisel kujul säilitatav sisu, eelkõige teksti või heli visuaal- või audiovisuaalsalvestis. E-dokumenti ei tunnistata õiguslikult kehtetuks ega kohtumenetlustes tõenduskõlbmatuks ainuüksi seetõttu, et see on elektroonilisel kujul (eIDASe artikkel 46). E-dokumendid on olulised piiriüleste e-tehingute edasiarendamiseks siseturul.EUROOPA PARLAMENDI JA NÕUKOGU MÄÄRUS (EL) nr 910/2014, Euroopa Liidu Teataja, 23. juuli 2014

Digitaaldokumente luuakse tavaliselt kontoritarkvaraga, mis võib olla paigaldatud arvutisse ja/või on veebipõhine (näiteks Google Drive). Kõige levinum elektrooniliste dokumentide lugemise vorming on PDF, sest see on arvuti riist- ja tarkvaraplatvormist sõltumatu.

Vaata ka
 Tekstidokument
 Digitaalne isikutunnistus
 Digitaalne dokumendihaldus
 Digitaalarhiveerimine
 Elektrooniline paber

Viited

Välislingid
 Digitaaldokument, Raamatukogusõnastik, vaadatud 11.04.2018

Kategooria:Dokumendid